Rikunarita-ORG/Wikinium huggingface dataset:
# பெர்முடா

| பெர்முடா |
| --- |
| பிரித்தானிய கடல் கடந்த ஆள்புலம் |
|  கொடி முத்திரை |
| **குறிக்கோள்**: "Quo Fata Ferunt" (இலத்தீன்) (தமிழ்: "விதிகள் (நம்மை) கொண்டு செல்லும் இடம்") |
| **பண்**: "கடவுளே எம் மன்னரைக் காத்தருளும்"  |
| தேசிய பாடல்: "Hail to Bermuda"  |
| Show the North AtlanticShow the Western Hemisphere |
| இறைமையுள்ள நாடு |  ஐக்கிய இராச்சியம் |
| ஆங்கில குடியேற்றம் | 1609 (அதிகாரப்பூர்வமாக 1612 இல் வர்ஜீனியா காலனி பகுதியாக ஆனது) |
| தலைநகர், பெரிய நகரம் | ஆமில்டன் ﻿ / ﻿ |
| ஆட்சி மொழிகள் | ஆங்கிலம் |
| இனக் குழுக்கள் (2016) | * 52% கருப்பு இனத்தவர்
* 31% வெள்ளையர்கள்
* 9% பல இனத்தவர்
* 4% ஆசியர்கள்
* 4% மற்றவர்கள்
 |
| இடப்பெயரர் | பெர்முடியன் |
| அரசு | அரசியல்சட்ட முடியாட்சியின் கீழ் நாடாளுமன்ற சார்பு மண்டலம் |
|  |
| • அரசர்  | சார்லசு III |
| • ஆளுநர்  | ரெனா லால்கி |
| • பிரீமியர்  | எட்வர்ட் டேவிட் பர்ட் |
|  |
| சட்டமன்றம் | நாடாளுமன்றம் |
| • மேலவை | மூப்பவை |
| • கீழவை | சட்ட அவை |
| பரப்பளவு |
| • மொத்தம் | 53.2 km2 (20.5 sq mi) |
| • நீர் (%) | 27 |
| உயர் ஏற்றம் | 79 m (259 ft) |
| மக்கள்தொகை |
| • 2019 மதிப்பு | 63,913 (205வது) |
| • 2016 கணக்கெடுப்பு | 63,779 |
| • அடர்த்தி | 1,338/km2 (3,465.4/sq mi) (9வது) |
| மொ.உ.உ (nominal) | 2019 மதிப்பு |
| • மொத்தம் | US$7.484 பில்லியன் (161வது) |
| • தலைக்கு | US$117,097 (4வது) |
| ம.மே.சு (2013) |  0.981 very high |
| நாணயம் | பெர்முடிய டாலர் (BMD) |
| நேர வலயம் | UTC− 04:00 (AST) |
|  • கோடை (பசேநே) | UTC− 03:00 (ADT) |
| திகதி வடிவம் | dd/mm/yyyy |
| ஓட்டுநர் பக்கம் | இடது புறம் |
| தொலைபேசிக் குறியீடு | +1-441 |
| ISO 3166 குறியீடு | BM |
| இணைய ஆள்களம் | .bm |
| இணையதளம் | www.gov.bm |

**பெர்முடா**, பிரித்தானிய கடல் கடந்த ஆட்சிப்பகுதிகளில் ஒன்றாகும். இது வட அமெரிக்காவின் கிழக்குக் கரையில் வட அத்திலாந்திக் சமுத்திரத்தில் அமைந்துள்ளது. இத்தீவு எசுப்பானிய தேடலாய்வாளரான சுவான் டி பெர்முடேசு என்பவரால் 1503 இல் கண்டுபிடிக்கப்பட்டது.

ஆஸ்ட்வுட் பார்க் கடற்கரை
## மேற்கோள்கள்
# கணிய அளவையியல்

**கணிய அளவையியல்** (quantity surveying) என்பது, கட்டுமானத்துறை தொடர்பான ஒரு உயர் தொழில் துறைகளுள் ஒன்று. கட்டிடங்கள் மற்றும் கட்டுமான அமைப்புக்களுக்கான செலவுத் திட்டம், செலவின மதிப்பீடு, அளவைப் பட்டியல் தயாரிப்பு, கேள்விப்பத்திர ஆவணத் தயாரிப்பில் உதவுதல், கேள்விப்பத்திரப் பகுப்பாய்வு, செலவினப் பகுப்பாய்வு, செலவின மேலாண்மை போன்ற பல அம்சங்கள் கணிய அளவையியல் துறையின் எல்லைக்கு உட்பட்டவை. கட்டுமானங்களின் பொருளியல் தொடர்பான விடயங்களைக் கையாளுவதனால் இத் துறை கட்டுமானப் பொருளியல் துறைக்கு மிகவும் நெருங்கியது.

இத்துறை ஒப்பீட்டளவில் அண்மைக் காலத்திலேயே உருவானது. 18 ஆம் நூற்றாண்டு நிறைவுறும் தறுவாயிலேயே பிரித்தானியாவில் கணிய அளவையியல் ஒரு தனித் தொழில் துறையாக உருப்பெற்றது. ஆரம்ப காலங்களில், கட்டிடக் கலைஞர்களினால் வரையப்படுகின்ற வரைபடங்களில் இருந்து அளவைப் பட்டியல் தயாரிப்பதும், செலவின மதிப்பீடுமே இத்துறையின் முக்கிய பங்களிப்புகளாக இருந்தன. இதன் காரணமாகவே இத் துறை **கணிய அளவையியல்** எனப் பெயர் பெற்றது. காலப்போக்கில், கட்டுமானத் தொழில்துறையின் சிக்கல்தன்மை அதிகரிப்பும், பொருளியல் வளங்களைத் திறமையாகப் பயன்படுத்தவேண்டிய தேவைகளும், கணிய அளவைத் துறையை அதிக அளவில் வேண்டப்படும் ஒரு துறையாக மாற்றியுள்ளது.

கணிய அளவையியல் அதன் தொழில் ரீதியான செயற்பாடுகள் தொடர்பில், பல்வேறு உயர் தொழில் துறைகளுடன் தொடர்புகளைக் கொண்டுள்ளது. இவற்றுள்,

* கட்டிடக்கலை
* அமைப்புப் பொறியியல்
* குடிசார் பொறியியல்
* கட்டிடச் சேவைகள் பொறியியல்
* சட்டத்துறை
* நீதித்துறை
* காப்புறுதித்துறை

என்பனவும் உள்ளடங்குகின்றன.

கணிய அளவியல் துறை வல்லுனர்கள் கணிய அளவையாளர் எனப்படுகின்றனர்.

## மேற்கோள்கள்
# கோபால் கணேஷ் அகர்க்கர்

| கோபால் கணேசு அகர்க்கர் |
| --- |
| கோபால் கணேசு அகர்க்கர் |
| பிறப்பு | (1856-07-14)14 சூலை 1856 Tembhu, சத்தாரா மாவட்டம், மகாராஷ்டிரம், பிரித்தானியாவின் இந்தியப் பேரரசு |
| இறப்பு | 17 சூன் 1895(1895-06-17) (அகவை 38) புனே, இந்தியா |
| அமைப்பு(கள்) | தக்காண கல்விக் கழகம்(Deccan Education Society) |

**கோபால் கணேசு அகர்க்கர்** (14 சூலை 1856 - 17 சூன் 1895) என்பவர் மராட்டியத்தைச் சேர்ந்த ஒரு சமூக சீர்திருத்தவாதியும் கல்வியாளரும் ஆவார்.

இவர் மகாராஷ்டிரத்திலுள்ள சத்தாரா மாவட்டத்தில் 1856-ஆம் ஆண்டு ஒரு பார்ப்பனக் குடும்பத்தில் பிறந்தார். பால கங்காதர திலகருடன் நெருக்கமாகப் பணியாற்றி வந்த இவர் பின்னாளில் அவருடன் ஏற்பட்ட கருத்து வேறுபாட்டின் காரணமாக தனித்துச் சென்றார். சூத்திரக் என்னும் பத்திரிக்கையைத் தொடங்கி தீண்டாமைக்கு எதிராகக் குரல் கொடுத்தார். பழைமையைக் கண்மூடித்தனமாகப் பின்பற்றுவதை எதிர்த்தார். விதவைத் திருமணத்தை ஆதரித்தார்.

ஆஸ்த்துமா நோயினால் தனது 39-ஆம் வயதில் இறந்தார்.
# மகாமேகவாகன வம்சம்

| மகாமேகவாகன வம்சம்ମହାମେଘବାହନ |
| --- |
| கிமு 2 அல்லது 1ஆம் நூற்றாண்டு–கிபி 4ஆம் நூற்றாண்டு |
| கிமு 20-இல் மகாமேகவாகன வம்சத்தின் ஆட்சிப் பரப்புகள் |
| பேசப்படும் மொழிகள் | ஒரியா மொழி |
| சமயம்  | சமணம் |
| அரசாங்கம் | முடியாட்சி |
| வரலாற்று சகாப்தம் | இந்தியாவின் பாரம்பரியக் காலம் |
|  |
| • தொடக்கம்  | கிமு 2 அல்லது 1ஆம் நூற்றாண்டு |
| • முடிவு  | கிபி 4ஆம் நூற்றாண்டு |
|  |
|

|  |  |
| --- | --- |
| **முந்தையது** | **பின்னையது** |
|

|  |  |
| --- | --- |
|  | மௌரியப் பேரரசு |
|  | [[சாதவாகனர்]] |

 |

|  |  |
| --- | --- |
| [[குசானப் பேரரசு]] |  |
| முருந்த வம்சம் |  |
| [[குப்தப் பேரரசு]] |  |

 |

 |

உதயகிரிக் குன்றில் மாமன்னர் காரவேலனின் 17 வரிகள் கொண்ட ஹாத்திகும்பா கல்வெட்டு, *"Corpus Inscriptionum Indicarum*, Volume I: Inscriptions of Asoka by அலெக்சாண்டர் கன்னிங்காம்", 1827 நூலில் வரைந்த படி
**மகாமேகவாகன வம்சம்** (பெரும் தேர் சேர்வைகாரர்) என்பது, மௌரியப் பேரரசு வலிமையிழந்த பின்னர் கலிங்கத்தை கிமு 100 முதல் கிபி 400 முடிய 500 ஆண்டுகள் ஆண்ட பண்டைய அரச வம்சங்களில் ஒன்று. இவ்வம்சத்தின் மூன்றாவது ஆட்சியாளனாகிய காரவேலன் தொடர்ச்சியான படையெடுப்புக்கள் மூலம் இந்தியாவின் பெரும் பகுதியைக் கைப்பற்றினான். காரவேலனின் தலைமையின் கீழ் கலிங்கத்தின் படை வலிமை மீண்டும் கட்டியெழுப்பப்பட்டது. இக்காலத்தில் கலிங்கப் பேரரசு வடக்கே மகதம் முதல் தெற்கே பாண்டிய நாடு வரை பரந்திருந்தது.

இவ்வம்சத்தினரின் ஆட்சியின்கீழ் குறிப்பாகக் காரவேலனின் ஆட்சியின் கீழ், கடல் ஆதிக்கம் பெற்றிருந்த கலிங்கம், இலங்கை, பர்மா, தாய்லாந்து, வியட்நாம், கம்போடியா, போர்னியோ, பாலி, சுமாத்திரா, ஜாவா போன்ற நாடுகளுடன் வணிகத்தில் ஈடுபட்டிருந்தது.

## இவ்வம்சத்து அரசர்கள்

1. விருத்தராஜன்
2. காரவேலன்
3. குடேபசிரி
4. பதுக்கா
5. மகாசாதன்
6. சாதாவின் வழியினர்

## மகாமேகவாகன வம்ச காலத்திய கட்டிடக் கலை

* உதயகிரி, கந்தகிரி குகைகள்
* கணேச கும்பா குகை எண் 10, உதயகிரி குகை
* ஹாத்தி கும்பா, உதயகிரி குகை எண் 14
* ஹாத்திகும்பா கல்வெட்டு
* தீர்த்தங்கரர்களின் சிற்பங்கள் & நவமணி கும்பாவின் பெண் தெய்வங்கள்
* உதயகிரி, கந்தகிரி குகைகள்
* தீர்த்தங்கரகளின் சிற்பங்கள்
* சர்ப்ப கும்பா, குகை எண் 13, உதயகிரி

## இதனையும் காண்க

* உதயகிரி, கந்தகிரி குகைகள்
* ஹாத்திகும்பா கல்வெட்டு

## மேற்கோள்கள்
# ருசிகொண்டா கடற்கரை

| ருசிகொண்டா கடற்கரை |
| --- |
|  |
| ருசிகொண்டா கடற்கரை |
| வகை | கடற்கரை |
| அமைவிடம் | விசாகப்பட்டிணம், ஆந்திரப்பிரதேசம், இந்தியா |
| ஆள்கூறு | ﻿ / ﻿ |

**ருசிகொண்டா கடற்கரை** (*Rushikonda Beach*) என்பது இந்தியாவின் ஆந்திரப் பிரதேசத்தில் வங்காள விரிகுடாவின் கடற்கரையில் விசாகப்பட்டினத்தில் அமைந்துள்ளது. கடற்கரை மாநில சுற்றுலா வாரியமான ஆந்திரப் பிரதேச சுற்றுலா வளர்ச்சி கழகத்தினால் பராமரிக்கப்படுகிறது.

 ருஷிகொண்டா கடற்கரையில் ஏவூர்தி நழுவுதல்.
## போக்குவரத்து

ஆந்திரப் பிரதேச மாநில சாலை போக்குவரத்துக் கழகம் பின்வரும் வழித்தடங்களில் இந்தப் பகுதிக்குப் பேருந்துகளை இயக்குகிறது:

| பாதை எண் | தொடங்குமிடம் | சேருமிடம் | வழி |
| --- | --- | --- | --- |
| 900கே | தொடர்வண்டி நிலையம் | பீம்லி கடற்கரை | ஆர்டிசி வளாகம், சிரிபுரம், 3 நகரக் காவல் நிலையம், பெட்டா வால்டேர், லாசன்ஸ்பே குடியிருப்பு, உஷோதயா, எம்விபி குடியிருப்பு, சாகர்நகர், ருசிகொண்டா, கீதம், மங்கமாரிபேட்டா, ஐஎன்எஸ் கலிங்கா |
| 900டி | தொடர்வண்டி நிலையம் | தகரபுவலச | ஆர்டிசி வளாகம், சிரிபுரம், 3 நகரக் காவல் நிலையம், பெட்டா வால்டேர், லாசன்ஸ்பே குடியிருப்பு, உஷோதயா, எம்விபி குடியிருப்பு, சாகர்நகர், ருஷிகொண்டா, கீதம், மங்கமாரிபேட்டா, ஐஎன்எஸ் கலிங்கா |

## நீலக்கொடி கடற்கரை

இக்கடற்கரையானது பன்னாட்டு சுற்றுச்சூழல் அறக்கட்டளையால் நீலக்கொடி கடற்கரை எனும் விருது பெற்றுள்ளது.

## மேலும் பார்க்கவும்

* இந்தியாவில் உள்ள கடற்கரைகளின் பட்டியல்

## மேற்கோள்கள்
# பகுத்தறிவியம்

அறிவாய்வியலிலும் தற்காலப் பொருளிலும் **பகுத்தறிவியம்** (rationalism) என்பது, பகுத்து அறிதலை, அறிவின் அடிப்படையாக அல்லது நியாயப்படுத்தலுக்கான அடிப்படையாகக் கொள்ளும் ஒரு நோக்கு ஆகும். இன்னொரு வகையில் கூறுவதானால், இது, புலனுணர்வை அன்றி அறிவாற்றலையும் உய்த்துணர்தலையும் உண்மைக்கான அளபுருவாகக் கொள்ளும் ஒரு வழிமுறை அல்லது கோட்பாடு ஆகும். இந்த வழிமுறைக்கு அல்லது கோட்பாட்டுக்குக் கொடுக்கப்படும் வெவ்வேறு அளவிலான அழுத்தம் காரணமாக பலவகையான பகுத்தறிவிய நிலைப்பாடுகள் காணப்படுகின்றன. இவை, அறிவைப் பெற்றுக்கொள்வதற்குப் "பகுத்து அறிவதே பிற வழிமுறைகளிலும் சிறந்தது" எனக்கூறும் மிதமான போக்குடைடைய நிலைப்பாட்டிலிருந்து, அறிவைப் பெறுவதற்குப் "பகுத்து அறிதல் ஒரு தனித்துவமான வழி" எனக்கூறும் தீவிர நிலைப்பாடு வரை வேறுபடுகின்றன.

## பின்னணி

அறிவொளிக் காலத்தில் இருந்து பகுத்தறிவியம், மெய்யியலில் கணித வழிமுறைகளை அறிமுகப்படுத்துவதுடன் தொடர்புள்ளதாகக் காணப்படுகின்றது. இரெனே தேக்கார்ட்டு, லீப்னிசு, இசுப்பினோசா போன்றோரை இவ்வாறான அணுகுமுறைகளுக்கு எடுத்துக் காட்டாகக் கொள்லலாம். இது பொதுவாகக் **கண்ட ஐரோப்பியப் பகுத்தறிவியம்** எனக் குறிப்பிடப்படுகின்றது. ஏனெனில் இது ஐரோப்பாவின் கண்டப் பகுதிகளிலிருந்த சிந்தனைக் குழுக்கள் நடுவிலேயே இது முன்னணிக் கோட்பாடாக இருந்தது. பிரித்தானியாவில், பட்டறிவியக் கோட்பாட்டின் செல்வாக்கு மேலோங்கி இருந்தது. பகுத்தறிவியம் பெரும்பாலும் பட்டறிவியத்துடன் முரண்பட்டது. பரந்த நோக்கிலிருந்து பார்க்கும்போது இவ்விரு கோட்பாடுகளும் ஒன்றையொன்று தவிர்த்து ஒதுக்குவன அல்ல. மெய்யியலாளர் ஒருவர் இரண்டு கோட்பாடுகளையுமே பயன்படுத்துபவராக இருக்க முடியும். தீவிர நிலையில் இருந்து பார்க்கும்போது, பட்டறிவிய நோக்கில், எல்லா எண்ணங்களுமே ஐந்து புலன்களால் ஏற்படுகின்ற அல்லது வலி, மகிழ்ச்சி போன்ற உள்ளுணர்வுகளால் ஏற்படும் பட்டறிவிலிருந்தே உருவாகின்றன. இதனால் அறிவு என்பது பட்டறிவை அடிப்படையாகக் கொண்டது அல்லது பட்டறிவிலிருந்து பெறப்படுகின்றது என்பது பட்டறிவிய வாதம். பிரச்சினை, மனித அறிவின் அடிப்படையான மூலம் சார்ந்ததும், நமக்குத் தெரியும் என்று நாம் நினைப்பதைச் சரிபார்த்துக் கொள்வதற்கான முறையான நுட்பங்கள் பற்றியதுமாகும்.

சில வகையான பகுத்தறிவியம் சார்ந்தோர், வடிவவியலின் அடிப்படை உண்மைகளைப் போல் பெறத்தக்க அறிவு முழுவதையும் உய்த்தறிவின் மூலம் பெற்றுக் கொள்ளலாம் என்று வாதிடுகின்றனர்.

## வெளியிணைப்புகள்

* Markie, Peter (2004), "Rationalism vs. Empiricism", *Stanford Encyclopedia of Philosophy*, Edward N. Zalta (ed.),
* John F. Hurst (1867), *History of Rationalism Embracing a Survey of the Present State of Protestant Theology*

## மேற்கோள்கள்
# அன்னமய்யா மாவட்டம்

| அன்னமய்யா மாவட்டம் |
| --- |
| மாவட்டம் |
|  |
| நாடு |  இந்தியா |
| பகுதி | தென்னிந்தியா |
| மாநிலம் | ஆந்திரப் பிரதேசம் |
| பகுதி | இராயலசீமை |
| நிறுவப்பட்ட நாள் | 4 ஏப்ரல் 2022 |
| தோற்றுவித்தவர் | ஆந்திரப் பிரதேச அரசு |
| பெயர்ச்சூட்டு | அன்னமாச்சாரியார் |
| தலைமையிடம் | மதனப்பள்ளி |
| அரசு |
|  • மாவட்ட ஆட்சித் தலைவர் | ஸ்ரீ பி.எஸ்.கிரிஷா, இ.ஆ.ப |
|  • காவல்துறைக் கண்காணிப்பாளர் | ஸ்ரீ வி ஹர்ஷவர்தன் ராஜு, இ.கா.ப |
| பரப்பளவு |
|  • மொத்தம் | 7,951 km2 (3,070 sq mi) |
| மக்கள்தொகை  (2011) |
|  • மொத்தம் | 16,97,308 |
|  • அடர்த்தி | 213/km2 (550/sq mi) |
| நேர வலயம் | ஒசநே+5:30 (இ.சீ.நே) |
| அஞ்சல் குறியீட்டு எண் | 516 XXX, 517 XXX |
| தொலைபேசி | +91 |
| வாகனப் பதிவு | AP 39 |
| இணையதளம் | annamayya.ap.gov.in |

**அன்னமய்யா மாவட்டம்** (**Annamayya district**) ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம் மதனப்பள்ளி நகரம் ஆகும். சித்தூர் மாவட்டத்தின் மதனப்பள்ளி வருவாய் கோட்டம், ஒய் எஸ் ஆர் கடப்பா மாவட்டத்தின் ராயச்சோட்டி வருவாய் கோட்டம் மற்றும் புதிதாக நிறுவப்பட்ட ராஜம்பேட் வருவாய் கோட்டத்தின் பகுதிகளைக் கொண்டு 4 ஏப்ரல் 2022 அன்று அன்னமாச்சாரியார் நினைவாக அன்னமய்யா மாவட்டம் நிறுவப்பட்டது.

7,951 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 16,97,308, ஆகும்.

மண்டல்கள்
## மாவட்ட நிர்வாகம்

மண்டல்கள்
தெலுங்கு இசை கவிஞர் அன்னமாச்சாரியார் சிற்பம்
இம்மாவட்டம் 3 வருவாய் கோட்டங்களையும், 30 மண்டல்களையும், 462 வருவாய் கிராமங்களைக் கொண்டது. மேலும் இம்மாவட்டம் ராஜம்பேட், ராயச்சோட்டி மற்றும் மதனப்பள்ளி என 3 நகராட்சிகளையும் கொண்டது.

### மண்டல்கள்

| # | ராஜம்பேட் வருவாய் கோட்டம் | ராயச்சோட்டி வருவாய் கோட்டம் | மதனப்பள்ளி வருவாய் கோட்டம் |
| --- | --- | --- | --- |
| 1 | பி. கோடூரு | ராயச்சோட்டி | மதனப்பள்ளி |
| 2 | பெனகளூர் | சம்பெபள்ளி | நிம்மனப்பள்ளி |
| 3 | சித்வேலு | சின்னமண்டயம் | ராமசமுத்திரம் |
| 4 | புள்ளம்பேட்டை | காளிவீடு | தம்பளளபள்ளி |
| 5 | ஓபுளாவாரிபள்ளி | லக்கிரெட்டிப்பள்ளி | மூலக்கலசெருவு |
| 6 | ராஜம்பேட் | ராமாபுரம் | பெத்தமண்டயம் |
| 7 | நந்தலூரூ | பிலெரூ | குரபாலகோட்டை |
| 8 | வீரப்பள்ளி | குர்ரம்கொண்டா | பெத்த திப்பசமுத்திரம் |
| 9 | டி. சுந்துப்பள்ளி | களக்காடா | பி. கொத்தகோட்டை |
| 10 |  | கம்பம்வாரிப்பள்ளி | காளிகிரி |
| 11 |  |  | வால்மீகிபுரம் |

### அரசியல்

சட்டப் பேரவையின் தொகுதிகள் (2008-2014)
மக்களவை தொகுதிகள் (2008-2014)
சட்டப் பேரவையின் தொகுதிகள் (2014-)
மக்களவை தொகுதிகள் (2014-)
இம்மாவட்டம் ராஜம்பேட்டை மக்களவைத் தொகுதி மற்றும் 7 சட்டமன்றத் தொகுதிகளையும் கொண்டுள்ளது.

| தொகுதி எண் | தொகுதி பழைய எண் | சட்டப் பேரவையின் தொகுதிகள் | ( SC / ST / எதுவுமில்லை) க்கு ஒதுக்கப்பட்டது | தொகுதி எண் | தொகுதி பழைய எண் | மக்களவை தொகுதிகள் | ( SC / ST / எதுவுமில்லை) க்கு ஒதுக்கப்பட்டது |
| --- | --- | --- | --- | --- | --- | --- | --- |
| 125 | 244 | ராஜம்பேட்டை சட்டமன்றத் தொகுதி | எதுவுமில்லை | 24 | 41 | ராஜம்பேட்டை மக்களவைத் தொகுதி | எதுவுமில்லை |
| 127 | 246 | கோடூர் சட்டமன்றத் தொகுதி | SC |
| 128 | 247 | ராயச்சோட்டி சட்டமன்றத் தொகுதி | எதுவுமில்லை |
| 162 | 281 | தம்பள்ளப்பள்ளி சட்டமன்றத் தொகுதி |
| 163 | 282 | பீலேறு சட்டமன்றத் தொகுதி |
| 164 | 283 | மதனபள்ளி சட்டமன்றத் தொகுதி |

## இதனையும் காண்க

* ஆந்திரப் பிரதேச மாவட்டங்களின் பட்டியல்

## மேற்கோள்கள்

## வெளி இணைப்புகள்

* அன்னமய்யா மாவட்டத்தின் இணையதளம்
* அன்னமய்யா மாவட்டத்தின் வரைபடம்
# சதானம் கிருஷ்ணன்குட்டி

| சதானம் கிருஷ்ணன்குட்டி |
| --- |
| சதானம் கிருஷ்ணன்குட்டி |
| பிறப்பு | 1941 செர்புலச்சேரி, பாலக்காடு, கேரளா, இந்தியா |
| தொழில் | கதகளி நிகழ்த்துனர், பயிற்சியாளர் |
| தேசியம் | இந்தியா |

**சதானம் கிருஷ்ணன்குட்டி** (*Sadanam Krishnankutty*; பிறப்பு: செர்புலச்சேரி, 1941) தென்னிந்தியாவின் கேரளாவின் ஒரு பாரம்பரிய நடன-நாடக வடிவமான கதகளி கலைஞர் ஆவார். கேரள மாநில கதகளி விருது கலாமண்டலம் ஆய்வுநிதி பெற்றவர். இவர் தனது நடிப்புகளில் பல்வேறு வகையான கதாபாத்திரங்களில் நடித்துள்ளார். இவர் 2002-இல் கேரள சங்கீத நாடக அகாதமி விருது 2007-இல் சங்கீத நாடக அகாதமி விருது, 2021-இல் கேரளாவின் திருர், துஞ்சத் எழுத்தச்சன் மலையாளப் பல்கலைக்கழகத்திலிருந்து கௌரவ முனைவர் பட்டம் மற்றும் 2021-இல் சங்கீத நாடக அகாதமி கூட்டாளர் ஆகியவற்றைப் பெற்றார்.

## இளமை

பாலக்காடு மாவட்டத்தில் உள்ள செர்புலச்சேரியில் 1941-ல் பிறந்தார். கிருஷ்ணன்குட்டி கீழ்பாதம் குமரன் நாயரின் சீடர் ஆவார். இவர் தேக்கிங்கட்டில் ராமுண்ணி நாயரிடம் தனது ஆரம்பப் பாடங்களைக் கற்றார். மேலும் மணி மாதவ சாக்கியரிடம் கண் உடற்பயிற்சி, இராச-அபிநயா வகுப்புகளையும் எடுத்துள்ளார்.

கிருஷ்ணக்குட்டி ஓற்றப்பாலத்திற்கு கிழக்கே உள்ள சதானம் கதகளி அகாதமியில் (காந்தி சேவா சதன்) கதகளி பாடங்களைக் கற்றார். இவர் சிறிது காலம், கேரள கலாமண்டலம், இரிஞ்ஞாலக்குடாவில் உள்ள உன்னாய் வாரியர் சமாரக கலாநிலையம், பாட்னாவில் உள்ள கலா மந்திர் ஆகியவற்றில் கதகளி ஆசிரியராக இருந்தார். கேரளச் சங்கீத நாடக அகாதமி விருது (2002) மற்றும் மத்தியச் சங்கீத நாடக அகாதமி விருது (2006) ஆகியவற்றை வென்றவர். இவர் பாரம்பரியக் கதைகளிலும், புதிதாக அரங்கேற்றப்பட்ட கதகளி நாடகங்களிலும் பாத்திரங்களைச் சித்தரித்ததற்காக அறியப்படுகிறார்.

கிருஷ்ணன்குட்டி திருச்சூர் மாவட்டத்தின் இரிஞ்சாலக்குடா நகரில் வசிக்கிறார்.

## மேற்கோள்கள்

## மேலும் காண்க

* கதகளி
* கூடியாட்டம்
* மணி மாதவ சாக்கியர்
# வி. வி. சுப்பிரமணியம்

**வி.வி.சுப்ரமணியம்** (*V.V.Subrahmanyam*) இந்தியாவை சேர்ந்த ஒரு வயலின் இசை கலைஞராவார். **வி.வி.எசு** எனச் சுருக்கமாக அழைக்கப்படுகிறார். இவர் வயலின் இசையமைப்பாளராகவும் கல்வியாளராகவும் இயங்கினார்.

## ஆரம்ப கால வாழ்க்கை

1944 ஆம் ஆண்டு கேரள மாநிலம் எர்ணாகுளத்தில் வடக்கேஞ்சேரி வீரராகவ சுப்ரமணியம் என்ற பெயருடன் பிறந்தார்.

வி.வி.எசு தனது ஆரம்பக் கல்வியை தந்தையிடமிருந்து பெற்றார். திரிபுனித்துரா நாராயண ஐயர், செம்பை, முசிறி சுப்ரமணிய ஐயர், செம்மங்குடி சீனிவாச ஐயர் போன்ற கர்நாடக இசை வயலின் கலைஞர்களிடம் மேலும் பயிற்சி பெற்றார்.

## தொழில்

1966 ஆம் ஆண்டு ஐக்கிய நாடுகளின் பொதுச் சபையில் டி.கே.மூர்த்தி மற்றும் எம்.எசு.சுப்புலட்சுமி ஆகியோருடன் விவிஎசு வயலின் வாசித்தார்.

1978 முதல் 1982 ஆம் ஆண்டு வரை தமிழ்நாடு அரசு இசைக் கல்லூரியில் வயலின் பேராசிரியராக வி.வி.எசு பணிபுரிந்தார். அமெரிக்காவில் உள்ள வெசுலியன் பல்கலைக்கழகம் மற்றும் ஐரோப்பாவில் உள்ள சில பல்கலைக்கழகங்களிலும் வயலின் கற்பித்துள்ளார்.

1993 ஆம் ஆண்டில் தமிழ்நாடு இயல் இசை நாடக மன்றம் வழங்கிய கலைமாமணி விருதைப் பெற்றார்.

1998 ஆம் ஆண்டில் கேரள சங்கீத நாடக அகாடமி விருதையும் பெற்றார்.

## விருதுகள் மற்றும் அங்கீகாரம்

* சங்கீத நாடக அகாடமி விருது
* கலைமாமணி
* கேரள சங்கீத நாடக அகாடமி விருது (1998)

## மேற்கோள்கள்
# ரோல்ப் மாக்சிமில்லன் சீவெர்ட்

| ரோல்ப் மாக்சிமில்லன் சீவெர்ட் |
| --- |
|  |
| பிறப்பு | (1896-05-06)6 மே 1896 ஸ்டாக்ஹோம், சுவீடன் |
| இறப்பு | 3 அக்டோபர் 1966(1966-10-03) (அகவை 70) ஸ்டாக்ஹோம், சுவீடன் |

பேராசிரியர் **ரோல்ப் மாக்சிமில்லன் சீவெர்ட்** (*Rolf Maximilian Sievert*, 6 மே 1896 – 3 அக்டோபர் 1966) சுவீடிய மருத்துவ இயற்பியலாளர் ஆவார். கதிர்வீச்சின் உயிரியல் விளைவுகளைக் குறித்த ஆய்வு இவரது முதன்மை பங்களிப்பாகும்.

பேராசிரியர் சீவெர்ட் சுவீடனின் இசுடாக்கோமில் பிறந்தார். 1924இலிருந்து 1937 வரை சுவீடனின் ரேடிய்யெம்மத் இயற்பியல் ஆய்வகத்தில் பணியாற்றினார். கரோலின்ஸ்கா மையத்தில் கதிரியல் துறைத் தலைவராக பொறுப்பேற்றார். கதிர்வீச்சின் அளவை, முக்கியமாக புற்றுநோய் நோயறிதலிலும் சிகிச்சையிலும், அளப்பதில் முன்னோடியாக விளங்கினார். பின்னாட்களில் குறைந்தளவு கதிர்வீச்சிற்கு தொடர்ந்து ஆளாவதால் உயிரினங்களில் ஏற்படும் தாக்கங்களைக் குறித்த ஆய்வில் செலவிட்டார். 1964இல் பன்னாட்டு கதிர்வீச்சு காப்பு சங்கத்தை நிறுவி அதன் தலைவராக இருந்தார். *அணுக் கதிர்களின் தாக்கத்திற்கான ஐக்கிய நாடுகள் அறிவியல் குழு*த் தலைவராக இருந்துள்ளார்.

கதிர்வீச்சு அளவுகளை அளப்பதற்கான பல கருவிகளை உருவாக்கி உள்ளார்; இதில் *சீவெர்ட் அறை* பரவலாக அறியப்பட்டதாகும்.

1979இல் எடைகளும் அளவுகளுக்குமான பொது மாநாட்டில் (CGPM), அயனியாக்கும் கதிர் அளவு ஈடளவுக்கான அனைத்துலக அலகுக்கு இவரது பெயர் சீவெர்ட் (Sv) சூட்டப்பட்டது.

1924இல் ரோல்ப் சீவெர்ட்
# ஏக்கர்

**ஏக்கர்**, பரப்பளவை அளக்க உதவும் [ஆங்கில அலகு] ஆகும். பெரும்பாலும் நில பரப்பளவை குறிக்க இந்த அலகு பயன்படுகிறது.ஒரு ஏர்ஸ் 2.47 சென்ட் ஆகும்.மேலும் 435.6 சதுர அடி ஒரு சென்ட் அல்லது 40.47 சதுரமீட்டர் ஒரு சென்ட் ,ஒரு ஏக்கர் 100 செண்ட் (அ) 4047 ச.மீ (அ) 43560 ச.அடி ஆகும்.ஒரு ஹெக்டேர் 2.47 ஏக்கருக்கு சமம்.

## ஐ.இ வரையறை

ஏக்கர் குறித்த ஐக்கிய இராச்சிய வரையறை அளவீடு அலகுகள் கட்டுப்பாடுகள் 1995 சட்டத்தில் இடம் பெற்றுள்ளது. அதன் படி ஒரு ஏக்கர் என்பது 4 046.856 422 4 மீ² ஆகும். இது, அதே மூலத்தில் உள்ள அடிக்கான வரையறையின் படி, 43 560 சதுர அடிகளுக்கு சமமாகும்.

## ஐ.அ வரையறை

ஏக்கர் குறித்த ஐக்கிய அமெரிக்க வரையறை இங்கு பரணிடப்பட்டது 2004-12-04 at the வந்தவழி இயந்திரம் இடம் பெற்றுள்ளது. அதன் படி ஒரு ஏக்கர் என்பது 43,560 சதுர அடிகளுக்கு சமமாகும். எனினும் ஐக்கிய அமெரிக்கா அடிக்கு இரண்டு வரையறைகளை கொண்டுள்ளதால் (*அனைத்துலக அடி* மற்றும் *மதிப்பீடு அடி*) ஏக்கருக்கும் இரண்டு வரையறைகள் உள்ளன:

* *அனைத்துலக ஏக்கர்* என்பது 4 046.856 422 4 மீ²க்கு சமமாகும். இது *அனைத்துலக அடியான* 0.3048 மீட்டரை அடிப்படையாகக் கொண்டது.
* ஐ.அ *மதிப்பீடு ஏக்கர்* என்பது 4 046.872 61 மீ²க்கு சமமாகும். இது ஐ.அ *மதிப்பீடு அடியான* 1200/3937 மீட்டரை அடிப்படையாகக் கொண்டது.

## தொடர்புடைய நீள அளவுகள்

ஏக்கரின் நீளமும் அகலமும் இரண்டு காலாவதியான ஆனால் தொடர்புடைய அளவுகள் ஆகும். அவை,

* 1 ஏக்கரின் நீளம் = 1 பர்லாங், 40 கம்பங்கள், அல்லது 220 கெஜம்
* 1 ஏக்கரின் அகலம் = 1 சங்கிலி, 4 கம்பங்கள், அல்லது 22 கெஜம்

## அலகு மாற்றம்

ஒரு அனைத்துலக ஏக்கர் என்பது பின்வருவனவற்றுக்கு துல்லியமாக சமமாகும்:

* 4 046.856 422 4 மீ² (எஸ்.ஐ அலகு)
* 40.468 564 224 ஏர்,
* 0.404 685 642 24 ஹெக்டேர்,
* 43 560 சதுர அடிகள்,
* 4840 சதுர முழங்கள்,
* 160 சதுர பாகங்கள்,அல்லது “பேர்சஸ்கள்”
* 4 ரூட்,
* 1/640 சதுர மைல்,
* 1 பர்லாங் நீளமும் 1 சங்கிலி அகலமும் உடைய செவ்வகத்தின் 10:1 பாகம்.
* 208.71 அடி (63.61 மீ) பக்கமுடைய சதுரத்தின் பரப்பளவு (அண்ணளவாக).

ஒரு சதுர மைல் 640 ஏக்கர்களாகும். ¼ மைல் அகன்ற சதுர நிலப் பரப்பானது 40 ஏக்கர்களாகும். ஒரு புறம் ½ மைல்களைக் கொண்ட ஒரு சதுர நிலப் பரப்பு 160 ஏக்கர்களாகும். ஐக்கிய அமெரிக்க நாடுகளில் நில உச்சவரம்புச் சட்டத்தின் கீழான இதுவே வழமையான நிலப்பரப்பு.

## இவற்றையும் பார்க்கவும்

* அலகு மாற்றங்கள்
* ஏக்கர்-அடி

## வெளி இணைப்புகள்

* The Units of Measurement Regulations 1995
* NIST Handbook 44 பரணிடப்பட்டது 2004-12-04 at the வந்தவழி இயந்திரம்
# விஜயசாந்தி

| விஜயசாந்தி |
| --- |
|  |
|  |
| நாடாளுமன்ற உறுப்பினர் |
| **பதவியில்** 2009–2014 |
| முன்னையவர் | ஏ. நரேந்திரா |
| பின்னவர் | கே. பிரபாகர் ரெட்டி |
| தொகுதி | மெதக் |
|  |
| தனிப்பட்ட விவரங்கள் |
| பிறப்பு | 24 சூன் 1966 (1966-06-24) சென்னை, தமிழ்நாடு, இந்தியா |
| அரசியல் கட்சி | இந்திய தேசிய காங்கிரஸ் |
| துணைவர் | எம். வி. சீனிவாச பிரசாத் |
| வாழிடம் | ஐதராபாத்து, இந்தியா |
| பணி | திரைப்பட நடிகை, அரசியல்வாதி |
|  |

**விஜயசாந்தி** (*Vijayashanti,* பிறப்பு: 24 சூன் 1966) இந்திய திரைப்பட நடிகையும், அரசியல்வாதியும் ஆவார். இவர் 2004-இல் அரசியலில் சேருவதற்கு முன்னர் 186 திரைப்படங்களில் தமிழ், தெலுங்கு, மலையாளம், கன்னடம், மற்றும் இந்தி உள்ளிட்ட மொழிகளில் நடித்துள்ளார். அதிரடி திரைப்படங்களில் நடித்ததன் மூலமாக இவர் தென்னிந்தியாவின் *லேடி சூப்பர் ஸ்டார்* என அழைக்கப்படுகிறார். 1991-இல் வெளியான *கார்தவ்யம்* திரைப்படத்தில் நடித்ததற்காக சிறந்த நடிகைக்கான இந்திய தேசிய திரைப்பட விருதினை வென்றார். சிறந்த தெலுங்கு நடிகைக்கான பிலிம்பேர் விருதினை ஐந்து முறையும், ஆந்திர மாநில அரசின் நந்தி விருதினை நான்கு முறையும் வென்றுள்ளார். மேலும் தென்னிந்திய வாழ்நாள் சாதனையாளருக்கான பிலிம்பேர் விருதையும் வென்றுள்ளார்.

## வாழ்க்கைக் குறிப்பு

### சிறுவயதில்

விஜயசாந்தி 1966 சூன் 24 அன்று சென்னையில் பிறந்தார். இவரின் பெற்றோர் வரலட்சுமி, சீனிவாச பிரசாத் இருவரும் ஆந்திர மாநிலத்தின் கோதாவரி மாவட்டத்தின் ராஜமுந்திரியைச் சேர்ந்தவர்கள். ஆயினும் இவர்கள் ஆந்திராவின் வாராங்கல் மாவட்டத்தில் ராமாங்குடம் பகுதியில் (தற்போது தெலங்கானா) வாழ்ந்து வருகின்றனர். இவர் திரைப்படங்களில் நடிக்கத் தொடங்குவதற்கு முன்பு சென்னையில் ஹோலி ஏஞ்சல்ஸ் உயர்நிலைப் பள்ளியில் தனது பத்தாம் வகுப்பு கல்வியை பூர்த்தி செய்தார்.

### திருமண வாழ்க்கை

விஜயசாந்தி ஆந்திராவைச் சேர்ந்த *எம். வி. சீனிவாச பிரசாத்* என்பவரை திருமணம் செய்து கொண்டார்.

## விருதுகள்

இந்திய தேசிய திரைப்பட விருதுகள்
* சிறந்த நடிகைக்கான விருது - *கர்த்தவ்யம்* (1990).

தென்னிந்திய பிலிம்பேர் விருதுகள்
* வாழ்நாள் சாதனையாளர் விருது (2003).
* சிறந்த தெலுங்கு நடிகைக்கான விருது - *ஓசே ரமுலம்மா* (1997).
* சிறந்த தெலுங்கு நடிகைக்கான விருது - *போலீஸ் லாக்-அப்* (1993).
* சிறந்த தெலுங்கு நடிகைக்கான விருது - *கர்த்தவ்யம்* (1990).
* சிறந்த தெலுங்கு நடிகைக்கான விருது - *பாரதனாரி* (1989).
* சிறந்த தெலுங்கு நடிகைக்கான விருது - *பிரதிகதனா* (1985).

## திரைப்பட விபரம்

### நடித்த தமிழ்த் திரைப்படங்களில் சில

* கல்லுக்குள் ஈரம்
* மன்னன்

### தயாரித்த திரைப்படங்கள்

1. *கர்த்தவ்யம்*
2. *தேஜாஸ்வினி 1994) — இந்தி*
3. *அதாவி சக்கா (1999) — தெலுங்கு*

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் விஜயசாந்தி
# சினாப்சாட்

சினாப்சாட்| Screenshot
சினாப் பட்டியின் திரைக்காட்சி |
| வடிவமைப்பு | சினாப்சாட் |
| உருவாக்குனர் | பொபி மேர்பி, எவன் பீகல் |
| தொடக்க வெளியீடு | செப்டம்பர் 2011 (2011-09) |
| அண்மை வெளியீடு | 9.15.0.0 |
| இயக்கு முறைமை | ஐ. ஓ. எசு., அண்டுரொயிடு |
| கோப்பளவு | 25.8 மெகாபைற்று |
| கிடைக்கும் மொழி | ஆங்கிலம், அரபு, எளிய சீனம், தானியம், இடச்சு, பிரான்சியம், சேர்மானியம், இத்தாலியம், சப்பானியம், கொரியம், நோர்வேசியம், பொலிசு, போர்த்துக்கேயம், எசுப்பானியம், சுவீடியம், துருக்கி, உருசியம் |
| உருவாக்க நிலை | Active |
| மென்பொருள் வகைமை | படப் பகிர்வு, குமுக வலைத்தளம் |
| உரிமம் | மூடிய மூலம் |
| இணையத்தளம் | snapchat.com |

**சினாப்சாட்** (Snapchat) ஒரு மொபைல் தொலைபேசி செயலி. இம் மென்பொருளால் பயனர்களால் புகைப்படங்களையும் காணொளிகளையும் நண்பர்களுக்கு அனுப்ப முடியும். அனுப்பிய படங்களும் காணொளிகளும் "ஸ்னாப்" (Snap) என்று அழைக்கப் படுகின்றன. இந்த "ஸ்னாப்"களை 10 நொடிகளுக்கு மட்டும் காண முடியும். 10 நொடிகளுக்குப் பிறகு தானாக நீக்கப்படும்.

செப்டம்பர் 2011இல் மூன்று ஸ்டான்ஃபர்ட் பல்கலைக்கழக மாணவர்கள் இந்த மென்பொருளை உருவாக்கியுள்ளனர். நவம்பர் 2015இல் ஸ்னாப்சாட் பயனர்கள் ஒரு நாளுக்கு 600 கோடி ஸ்னாப்கள் அனுப்பியுள்ளனர்.

## மேற்கோள்கள்
# வளிமண்டல அழுத்தம்

15 year average mean sea level pressure for June, July, and August (top) and December, January, and February (bottom).
**வளிமண்டல அழுத்தம்** (Atmospheric pressure) என்பது புவியின் வளிமண்டலத்தால் (Earth's atmosphere) அதன் மேற்பரப்பில் ஒர் அலகில் உணரப்படும் அழுத்தமாகும்.
வளிமம் கண்களுக்கு புலப்படவில்லையென்றாலும் அவைகளும் குறிப்பிட்ட அளவு நிறையினை கொண்டுள்ளன. புவியீர்ப்பு விசையின் காரணமாக பெருமளவிலான வாயு மூலக்கூறுகள் புவியின் மேற்பரப்பில் தக்க வைக்கப் படுகின்றன. எனவே புவியின் மேற்பரப்பிற்கு மேலே செல்லச் செல்ல வாயு மூலக்கூறுகளின் அடர்த்தி குறைவதினால் வளிமண்டல அழுத்தமும் உயரத்திற்கு ஏற்றாற் போல் குறைகின்றது. புவியீர்ப்பு விசையே பெருமளவு தாக்கத்தினை எற்படுத்தினாலும் புவி மேற்பரப்பின் வெப்பநிலையும் வளிமண்டல அழுத்தினை நிர்ணயிக்கும் காரணிகளில் ஒன்றாகின்றது. பெரும்பாலான தருணங்களில் வளிமண்டல அழுத்தம் நீர்ம நிலையழுத்திற்கு (hydrostatic pressure) ஒத்துப் போகின்றது.அதன் அலகு நியூட்டன்-2 பாஸ்கல்(N-2 Pa)